  Майя Бывальцева Удмуртие коронавируслы пумит «Спутник V» вакциналэн 40 сюрс 325 дозаез вуиз. 6-тӥ пӧсьтолэзе сое элькунысь эмъяськонниосъя люкозы. Со сярысь улосвыл кивалтэтлэн тӧроезлэн воштӥсез Эльвира Пинчук «Инстаграм» мерлыко вотэсысь бамаз ивортӥз. Солэн кылъёсызъя, коронавируслэсь мукет вакцинаосты, «Спутник V» сяна, матысь дыре вайыны уг малпало. Кыӵе ке муген тӥледлы вакцина пуктыны пумит луо ке, гожтэ мыным нимаз ивортонэн, котькуд учырез нимаз эскером Эльвира Пинчук, Удмуртиысь кивалтэтлэн тӧроезлэн воштӥсезОзьы ик со вакцинацие эмъяськоннидылэн регистратураез пыр гожтӥськыны куриз, Госуслуги сайт пыр сое лэсьтыны уг луы ке. Озьы ик 8-800-100-24-47 яке 122 номеро телефонъёсъя жингыртыны яра. Ватсалом, котькуд нунал 8 часысен 21 часозь ковидлы пумит прививка Ижысь Шор площадьын пуктыло (15 часысен 15 час 30 минутозь вис). Тодэ вайытом, 6-тӥ пӧсьтолэзьлы Удмуртиын вакциналэсь нырысетӥ люкетсэ 199 сюрс 125 адями пуктӥз, кыкетӥзэ – 146 сюрс 345 мурт.  Тегъёс: Тазалык Ижкар Удмуртия коронавирус вакцина  